text: Brandmand: Mor og datter er meget heldige
  12 februar 2015 kl. 11.10
  En 27-årig mor reddede sig selv og sin tre-årige datter ud af en brændende gård ved Outrup natten mellem onsdag og torsdag. De var meget heldige, mener indsatsleder, der har været med til at slukke branden.
  
  Det kunne være gået grueligt galt, hvis det ikke var for en 27-årig mors hurtige reaktion, da hun vågnede op i et brændende hus natten til torsdag.
  Hun fik ikke alene reddet sig selv og sin datter ud af huset, hun fik også på vejen lukket sine heste og hunde ud, så de ikke blev fanget i flammehavet.
  - Det var en meget voldsom brand. De er heldige, at de kom ud i god behold, fortæller indsatsleder ved Sydvestjysk Brand & Redning, Jens Thorup, til TV SYD.
  Hør indsatslederen fortælle om den dramatiske flugt fra flammerne her (varighed: 0:41)
  Her kan du høre indsatsleder jens Thorup fortælle, hvor voldsom branden var (varighed: 0:17)
  
  